Disneyland Paris s-a redeschis. Care sunt condițiile de acces.
Disneyland Paris a fost închis din 30 octombrie 2020. Parcul de distracții are aproximativ 17.000 de angajați. Ultima statistică arată că DisneyLand are aproximativ 15 milioane de vizitatori anual.
Parcul Disneyland de la Paris și-a deschis azi porțile, după aproape 8 luni în care a fost transformat în centru de vaccinare. În tot acest timp, parcul a fost modernizat și are noi atracții pentru fani.După cum a spus prim ministrul ieri, masca rămâne valabilă în exterior acolo unde există o aglomerare de persoane și este, desigur, cazul la Disney. Toți vizitatorii, inclusiv copiii de peste 6 ani, trebuie să o poarte.Directorul Parcului a anunțat că măsuri de igienă și protecție întărite vor fi în continuare valabile peste tot – la cozi, restaurante, buticuri.De asemenea, parcul se deschide la doar 30% din capacitate, deci va primi zilnic doar 28.000 de persoane în loc de 40.000.Rezervarile se fac exclusiv online pe site-ul Parcului, deci nu veți putea cumpăra biletele la ghișeu.Ce renovări s-au făcut la DisneylandParcul Disney este prima atracție turistică privată din Europa, e normal că dorește să se reinventeze. Una din noile atracții este bazată pe filmul Cars, se numește Car Road Trip și oferă o călătorie pe celebra road 66. Pentru această nouă atracție au fost plantați peste 500 de arbori.Decorurile florale au fost regândite și un spectacol nou te așteaptă – Fabrica de vise, în parcul Disney junior.Luni se deschide și așteptatul Disney Hotel New York, fostul hotel 4 stele New York, care a fost transformat într-un templu al universului Marvel, cu fresce din Spiderman, Thor sau Iron Man.